title: Komisijas Īstenošanas regula (ES) Nr. 730/2013 ( 2013. gada 29. jūlijs ) par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus

text:
               30.7.2013

               LV

               Eiropas Savienības Oficiālais Vēstnesis

               L 203/6

         KOMISIJAS ĪSTENOŠANAS REGULA (ES) Nr. 730/2013
   (2013. gada 29. jūlijs)
   par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus
   (kodificēta redakcija)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1217/2009, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas s Kopienā (1), un jo īpaši tās 7. panta 2. punktu un 10. panta 2. punktu,
   tā kā:

               (1)

               Komisijas 1983. gada 13. jūlija Regula (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus (2) ir vairākas reizes būtiski grozīta (3). Skaidrības un praktisku iemeslu dēļ minētā regula ir jākodificē.

               (2)

               Katru gadu ir jānoslēdz līgums starp katras dalībvalsts nozīmētajām kompetentajām iestādēm un grāmatvedības birojiem, kas nepieder pārvaldes aparātam, ar ko grāmatvedības birojs uzņemas izpildīt savus pienākumus saskaņā ar Savienības noteikumiem. Attiecīgajam līgumam būtu jāietver noteikumi, kas atsaucas uz attiecīgajiem Savienības noteikumiem.

               (3)

               Lai nodrošinātu to, ka datu tīkla rezultātus katru gadu iesniedz laikā, kas nav pārāk ilgi pēc datuma, kurā Komisijai ir nosūtīti pirmie saimniecību darbības pārskati, grāmatvedības gada beigu periodam būtu jābūt ierobežotam.

               (4)

               Budžeta apsvērumu dēļ, lai veicinātu finanšu vadību, maksimālais to saimniecības gada pārskatu skaits katrā dalībvalstī, par kuriem saņem maksājumu, ir jāierobežo līdz skaitam, kas norādīts Komisijas 2009. gada 18. decembra Regulas (ES) Nr. 1291/2009 par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības pārskatus (4) Pielikumā. Ir pieļaujams zināms elastīgums attiecībā uz to saimniecības gada pārskatu skaitu katrā reģionā, kuri ir tiesīgi saņemt maksājumu, nepārsniedzot maksimālo saimniecību, kas iesniedz pārskatus, skaitu katrā dalībvalstī saskaņā ar minēto Pielikumu, ja attiecīgajā dalībvalstī ir vairāk kā viens reģions.

               (5)

               Ja pienācīgi aizpildītu saimniecības gada pārskatu skaits, ko noteiktajā termiņā iesniegušas dalībvalstis vai reģioni, ir mazāks par 80 % no attiecīgajai dalībvalstij vai reģionam paredzētā skaita, būtu jāsamazina standarta maksa par saimniecības gada pārskatiem attiecīgajam reģionam vai dalībvalstij.

               (6)

               Saimniecību darbības pārskatu nosūtīšanas termiņam būtu jābūt tādam, kas ļautu grāmatvedības birojiem, starpniecības aģentūrām un Komisijai veikt savus uzdevumus.

               (7)

               Saimniecību darbības pārskatu nosūtīšanas laiks būtu jāaprēķina, sākot ar attiecīgā grāmatvedības gada beigām.

               (8)

               Lai saimniecības darbības pārskatu uzskatītu par pienācīgi izpildītu, tajā jābūt datiem, kas atbilst faktiem un kas ir reģistrēti un iesniegti saskaņā ar Komisijas 2008. gada 3. septembra Regulu (EK) Nr. 868/2008 par lauku saimniecības apgrozījuma pārskatu, kas izmantojams, lai noteiktu lauku saimniecību ieņēmumus un analizētu šo saimniecību saimniecisko darbību (5).

               (9)

               Komisijai noteiktā standarta maksa būtu jāmaksā par saimniecību darbības pārskatiem, kas pienācīgi izpildīti un iesniegti noteiktajā termiņā.

               (10)

               Sakarā ar vispārīgo izmaksu paaugstināšanos un tās ietekmi uz saimniecības darbības pārskata izpildes izmaksām, maksa būtu jāpārskata ar regulāriem starplaikiem.

               (11)

               Lai uzlabotu ar standarta maksas maksāšanu saistīto finansu operāciju izpildi, būtu jāpieņem noteikums par maksājumu uz kontu.

               (12)

               Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 1217/2009 10. panta 1. punktā minētais līgums ietver vismaz šīs regulas I pielikumā noteiktās klauzulas.
   2. pants
   12 secīgu mēnešu grāmatvedības gads, kas minēts Regulas (EK) Nr. 868/2008 II pielikuma I punkta a) apakšpunktā, beidzas laikā no 31. decembra līdz 30. jūnijam ieskaitot.
   3. pants
   Sakaru aģentūra nosūta Komisijai visus saimniecību gada pārskatus Regulā (EK) Nr. 868/2008 noteiktajā formā.
   Saimniecību gada pārskatus nosūta ne vēlāk kā 12 mēnešus pēc attiecīgā pārskata gada beigām.
   Saimniecību pārskati tiek uzskatīti par pārsūtītiem Komisijai, kad kontaktaģentūra pēc tam, kad dati ir ievadīti Komisijas datu piegādes un kontroles sistēmā, un pēc sekojošu datora testu veikšanas apstiprina, ka dati ir gatavi ielādēšanai Komisijas datu bāzē.
   4. pants
   Saimniecības darbības pārskatu uzskata par pienācīgi izpildītu, ja tā saturs atbilst faktiem un tajā ietvertie grāmatvedības dati ir tikuši reģistrēti un iesniegti saskaņā ar Regulu (EK) Nr. 868/2008.
   5. pants
   1.   Komisija pārskaita dalībvalstīm standarta maksu par katru pienācīgi aizpildītu saimniecības gada pārskatu, kas tai iesniegts 3. pantā minētajā termiņā.
   2.   Katrai dalībvalstij kopējais pienācīgi aizpildīto un iesniegto saimniecības gada pārskatu skaits, par kuru var saņemt maksājumu, nedrīkst pārsniegt Regulas (ES) Nr. 1291/2009 Pielikumā attiecīgajai dalībvalstij noteikto kopējo saimniecību, kuras iesniedz pārskatus, skaitu.
   Dalībvalstīs, kurās ir vairāk kā viens reģions, pienācīgi aizpildītu un iesniegtu saimniecības gada pārskatu, par kuriem var saņemt maksājumu, skaits katrā reģionā var būt līdz 20 % lielāks nekā skaits, kas paredzēts attiecīgajam reģionam, ja kopējais pienācīgi aizpildīto un iesniegto saimniecības gada pārskatu skaits attiecīgajai dalībvalstij nepārsniedz kopējo skaitu, kas šai dalībvalstij noteikts ar Regulas (ES) Nr. 1291/2009 Pielikumu.
   Ja par apgabalu vai dalībvalsti pienācīgi aizpildītu un iesniegtu saimniecības apgrozījuma pārskatu skaits ir mazāks nekā 80 % no attiecīgajai dalībvalstij vai apgabalam noteiktā to saimniecību skaita, kas iesniedz pārskatus, standarta maksu par saimniecības apgrozījuma pārskatiem attiecīgajam apgabalam vai dalībvalstij samazina par 20 %.
   Ja iztrūkums ir gan attiecīgajā reģionā, gan dalībvalstī, samazinājumu piemēro valsts līmenī.
   3.   Standarta maksu izmaksā divās daļās:

               a)

               iemaksu kontā 50 % apjomā no maksas izdara katras dalībvalsts grāmatvedības gada sākumā par pārskatus iesniegušo saimniecību skaitu kā noteikts Regulas (ES) Nr. 1291/2009 Pielikumā,

               b)

               atlikumu, ko aprēķina reizinot maksu ar Komisijai nosūtīto pienācīgi izpildīto saimniecību darbības pārskatu skaitu un atņemot a) apakšpunktā minēto iemaksu kontā, samaksā sešu mēnešu laikā pēc tam, kad Komisija saņēmusi saimniecību darbības pārskatus.

         4.   Standarta maksas summu nosaka saskaņā ar Regulas (EK) Nr. 1217/2009 18. panta 2. punktā minēto kārtību.
   6. pants
   Regulu (EEK) Nr. 1915/83 atceļ.
   Atsauces uz atcelto regulu uzskata par atsaucēm uz šo regulu un lasa saskaņā ar atbilstības tabulu, kas atrodas III pielikumā.
   7. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 29. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 328, 15.12.2009., 27. lpp.

      (2)  OV L 190, 14.7.1983., 25. lpp.

      (3)  Sk. II pielikumu.

      (4)  OV L 347, 24.12.2009., 14. lpp.

      (5)  OV L 237, 4.9.2008., 18. lpp.

      I PIELIKUMS

         Regulas (EK) Nr. 1217/2009 10. panta 1. punktā minētā līguma noteikumi

      Līgumi, kas noslēgti starp dalībvalsts nozīmēto kompetento iestādi un grāmatvedības birojiem, kuri nepieder pārvaldes aparātam un kuri izvēlēti saskaņā ar Regulas (EK) Nr. 1217/2009 noteikumiem, ietver vismaz šādus precīzi formulētus noteikumus:

                  —

                  grāmatvedības biroja apņemšanos izpildīt saimniecību darbības pārskatus saskaņā ar Savienības noteikumiem,

                  —

                  grāmatvedības biroja apņemšanos nosūtīt saimniecību darbības pārskatus laikā, kas ļauj iekļauties Savienības noteikumos,

                  —

                  grāmatvedības biroja apņemšanos piegādāt starpniecības aģentūrai visu informāciju, ko pēdējā drīkst pieprasīt saistībā ar tās pienākumu izpildi,

                  —

                  grāmatvedības biroja apņemšanos neizpaust nekādus grāmatvedības datus vai nekādas citas sīkas ziņas, kuras tas iegūst, izpildot savus pienākumus vai citā nejaušā veidā, izpildot savus pienākumus saistībā ar Saimniecību grāmatvedības datu tīklu, un apņemšanos, ka visām personām, kas iesaistītas šādu uzdevumu izpildē, būs saistoši tie paši pienākumi un ka tās šim nolūkam veiks visus vajadzīgos pasākumus.

      II PIELIKUMS

         Atceltā regula ar sekojošo grozījumu sarakstu

                  Komisijas Regula (EEK) Nr. 1915/83

                  (OV L 190, 14.7.1983., 25. lpp.).

                  Komisijas Regula (EK) Nr. 1388/2004

                  (OV L 255, 31.7.2004., 5. lpp.).

                  Komisijas Regula (EK) Nr. 2204/2004

                  (OV L 374, 22.12.2004., 40. lpp.).

                  Komisijas Regula (EK) Nr. 1192/2005

                  (OV L 194, 26.7.2005., 3. lpp.).

      III PIELIKUMS

         Atbilstības tabula

                  Regula (EEK) Nr. 1915/83

                  Šī regula

                  1. un 2. pants

                  1. un 2. pants

                  3. panta pirmā daļa

                  3. panta pirmā daļa

                  3. panta otrā daļa

                  —

                  3. panta trešā daļa

                  3. panta otrā daļa

                  3. panta ceturtā daļa

                  3. panta trešā daļa

                  4. panta ievadvārdi

                  4. pants

                  4. panta pirmais ievilkums

                  4. pants

                  4. panta otrais ievilkums

                  4. pants

                  5. panta 1. punkts

                  5. panta 1. punkts

                  5. panta 1.a punkta pirmā un otrā daļa

                  5. panta 2. punkta pirmā un otrā daļa

                  5. panta 1.a punkta trešās daļas ievadvārdi

                  5. panta 2. punkta trešā daļa

                  5. panta 1.a punkta trešās daļas pirmais un otrais ievilkums

                  —

                  5. panta 1.a punkta ceturtā daļa

                  5. panta 2. punkta ceturtā daļa

                  5. panta 1.a punkta piektā daļa

                  —

                  5. panta 2. punkta ievadvārdi

                  5. panta 3. punkta ievadvārdi

                  5. panta 2. punkta pirmais ievilkums

                  5. panta 3. punkta a) apakšpunkts

                  5. panta 2. punkta otrais ievilkums

                  5. panta 3. punkta b) apakšpunkts

                  5. panta 3. punkts

                  5. panta 4. punkts

                  —

                  6. pants

                  6. panta pirmā daļa

                  7. pants

                  6. panta otrā un trešā daļa

                  —

                  Pielikums

                  I pielikums

                  —

                  II pielikums

                  —

                  III pielikums


title: Komisijas Īstenošanas regula (ES) Nr. 1166/2011 ( 2011. gada 15. novembris ), ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem

text:
               16.11.2011

               LV

               Eiropas Savienības Oficiālais Vēstnesis

               L 297/59

         KOMISIJAS ĪSTENOŠANAS REGULA (ES) Nr. 1166/2011
   (2011. gada 15. novembris),
   ar ko groza ar Īstenošanas regulu (ES) Nr. 971/2011 2011./12. tirdzniecības gadam noteiktās reprezentatīvās cenas un papildu ievedmuitas nodokļus dažiem cukura nozares produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 30. jūnija Regulu (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (2), un jo īpaši tās 36. panta 2. punkta otrās daļas otro teikumu,
   tā kā:

               (1)

               Reprezentatīvās cenas un papildu ievedmuitas nodokļi, kas 2011./12. tirdzniecības gadā piemērojami baltajam cukuram, jēlcukuram un dažu veidu sīrupam, tika noteikti ar Komisijas Īstenošanas regulu (ES) Nr. 971/2011 (3). Šajās cenās un nodokļos jaunākie grozījumi izdarīti ar Komisijas Īstenošanas regulu (ES) Nr. 1163/2011 (4).

               (2)

               Saskaņā ar datiem, kas patlaban ir Komisijas rīcībā, minētās summas ir jāgroza atbilstīgi Regulā (EK) Nr. 951/2006 paredzētajiem noteikumiem un kārtībai,

         IR PIEŅĒMUSI ŠO REGULU.
   1. pants
   Ar Regulu (EK) Nr. 951/2006 2011./12. tirdzniecības gadam noteiktās reprezentatīvās cenas un papildu ievedmuitas nodokļi, kas piemērojami Īstenošanas regulas (ES) Nr. 971/2011 36. pantā minētajiem produktiem, tiek grozīti un ir sniegti šīs regulas pielikumā.
   2. pants
   Šī regula stājas spēkā 2011. gada 16. novembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 15. novembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 178, 1.7.2006., 24. lpp.

      (3)  OV L 254, 30.9.2011., 12. lpp.

      (4)  OV L 296, 15.11.2011., 33. lpp.

      PIELIKUMS

         Grozītās reprezentatīvās cenas un papildu ievedmuitas nodokļi, kas no 2011. gada 16. novembra piemērojami baltajam cukuram, jēlcukuram un produktiem ar KN kodu 1702 90 95

                  (EUR)

                  KN kods

                  Reprezentatīvā cena par attiecīgā produkta 100 tīrsvara kilogramiem

                  Papildu ievedmuitas nodoklis par attiecīgā produkta 100 tīrsvara kilogramiem

                  1701 11 10 (1)

                  41,78

                  0,00

                  1701 11 90 (1)

                  41,78

                  2,37

                  1701 12 10 (1)

                  41,78

                  0,00

                  1701 12 90 (1)

                  41,78

                  2,07

                  1701 91 00 (2)

                  47,87

                  3,11

                  1701 99 10 (2)

                  47,87

                  0,00

                  1701 99 90 (2)

                  47,87

                  0,00

                  1702 90 95 (3)

                  0,48

                  0,23

         (1)  Standarta kvalitātei, kas noteikta Regulas (EK) Nr. 1234/2007 IV pielikuma III punktā.

         (2)  Standarta kvalitātei, kas noteikta Regulas (EK) Nr. 1234/2007 IV pielikuma II punktā.

         (3)  Aprēķins uz 1 % saharozes satura.


title: Komisijas Īstenošanas regula (ES) Nr. 643/2013 ( 2013. gada 4. jūlijs ), ar ko atļauj izmantot patentzilo V kā barības piedevu dzīvniekiem, kurus neizmanto pārtikas ražošanā, un groza Regulu (EK) Nr. 358/2005  Dokuments attiecas uz EEZ

text:
               5.7.2013

               LV

               Eiropas Savienības Oficiālais Vēstnesis

               L 186/7

         KOMISIJAS ĪSTENOŠANAS REGULA (ES) Nr. 643/2013
   (2013. gada 4. jūlijs),
   ar ko atļauj izmantot patentzilo V kā barības piedevu dzīvniekiem, kurus neizmanto pārtikas ražošanā, un groza Regulu (EK) Nr. 358/2005
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Ar Komisijas Direktīvu 74/181/EEK (3) patentzilajam V tika piešķirta beztermiņa atļauja saskaņā ar Direktīvu 70/524/EEK kā barības piedevai, kas paredzēta konkrētām barības sastāvdaļām visiem dzīvniekiem, un kaķiem un suņiem paredzētā barībā, savukārt ar Komisijas Regulu (EK) Nr. 358/2005 (4) tā lietošana tika atļauta barībā, kas paredzēta dekoratīvajiem graudēdājiem putniem un sīkajiem grauzējiem. Pēc tam saskaņā ar Regulas (EK) Nr. 1831/2003 10. panta 1. punktu šo preparātu kā esošu piedevu iekļāva Eiropas Savienības Lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar minētās regulas 7. pantu tika iesniegts pieteikums atkārtoti novērtēt patentzilo V kā barības piedevu suņiem, kaķiem un citiem dzīvniekiem, kurus neizmanto pārtikas ražošanā, pieprasot to klasificēt piedevu kategorijā “organoleptiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (4)

               Eiropas Pārtikas nekaitīguma iestāde (“Iestāde”) 2013. gada 31. janvāra atzinumā (5) secināja, ka ierosinātajos lietošanas apstākļos barībā patentzilajam V nav nelabvēlīgas ietekmes uz dzīvnieku veselību un nav paredzams, ka tas varētu radīt papildu risku videi. Iestāde neuzskata, ka būtu nepieciešamas īpašas prasības attiecībā uz uzraudzības veikšanu pēc tā laišanas tirgū. Turklāt Iestāde secināja, ka, ievērojot piemērotus aizsardzības pasākumus, lietotāju drošībai draudi neradīsies. Iestāde arī pārbaudīja ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.

               (5)

               Patentzilā V novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo vielu būtu jāļauj lietot atbilstīgi šīs regulas pielikumam.

               (6)

               Tādēļ, piešķirot jaunu atļauju saskaņā ar Regulu (EK) Nr. 1831/2003, būtu attiecīgi jāgroza Regula (EK) Nr. 358/2005.

               (7)

               Tā kā saistībā ar drošības apsvērumiem nav vajadzīga tūlītēja izmaiņu piemērošana atļaujas nosacījumiem, ir lietderīgi noteikt pārejas periodu, lai izlietotu esošos minētās piedevas un to saturošu premiksu un barības maisījumu krājumus, kā atļauts ar Direktīvu 74/181/EEK un Regulu (EK) Nr. 358/2005.

               (8)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā norādīto vielu, kas iekļauta piedevu kategorijā “organoleptiskās piedevas” un funkcionālajā grupā “krāsvielas, vielas, kas barībai piedod krāsu vai to atjauno”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Regulas (EK) Nr. 358/2005 II pielikumā svītro rindu E 131.
   3. pants
   Pielikumā minēto vielu un to saturošu barību, kuras ražotas un marķētas pirms 2015. gada 25. jūlija saskaņā ar noteikumiem, kas bija piemērojami pirms 2013. gada 25. jūlija, arī turpmāk drīkst laist tirgū un lietot, līdz beidzas esošie krājumi.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 270, 14.12.1970., 1. lpp.

      (3)  OV L 94, 4.4.1974., 16. lpp.

      (4)  OV L 57, 3.3.2005., 3. lpp.

      (5)  EFSA Journal 2013; 11(3):3108.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analīzes metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg/kg kompleksās barības ar mitruma saturu 12 %

                     Organoleptisko piedevu kategorija. Funkcionālā grupa: krāsvielas, vielas, kas iekrāso barību vai atjauno tās krāsu

                  2a131

                  —

                  Patentzilais V

                                 Aktīvā viela

                              Patentzilais V

                                 Aktīvās vielas raksturojums

                              Nosaukums: kalcija vai nātrija [4-(α-(4-dietilaminofenil)-5-hidroksi-2,4-disulfofenilmetilidēn)-2,5-cikloheksadiēn-1-ilidēn] dietilamonija hidroksīda iekšējā sāls savienojums un papildu krāsvielas kopā ar nātrija hlorīdu un/vai nātrija sulfātu, un/vai kalcija sulfātu kā galvenajiem bezkrāsas komponentiem. Pieļaujams arī kālija sāls.

                                 Piedevas sastāvs

                              Tīrības kritērijs: ne mazāk kā 90 % no kopējām krāsvielām, aprēķinot kā nātrija, kalcija vai kālija sāļus.
                              Leiko bāze: ne vairāk kā 1,0 %.

                                 Analīzes metode
                                  (1)

                                          —

                                          Patentzilā V kopējā krāsvielu satura kvantificēšanai barības piedevā un barībā: spektrofotometrija pie 638 nm (JECFA monogrāfija Nr. 1, 4. sējums, ar Komisijas Direktīvu 2008/128/EK (2) ieteiktā metode).

                  Visiem dzīvniekiem, kurus neizmanto pārtikas ražošanā

                  —

                  —

                  250

                  Lietotāju drošībai: lietošanas laikā jāizmanto elpceļu aizsarglīdzekļi, aizsargbrilles un cimdi.

                  2023. gada 25. jūlijs

         (1)  Sīkāka informācija par analīzes metodēm atrodama šajā references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.

         (2)  OV L 6, 10.1.2009., 20. lpp.


title: Komisijas Īstenošanas regula (ES) Nr. 839/2014 ( 2014. gada 31. jūlijs ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Горнооряховски суджук ( Gornooryahovski Sudzhuk ) (AĢIN))

text:
               2.8.2014

               LV

               Eiropas Savienības Oficiālais Vēstnesis

               L 231/1

         KOMISIJAS ĪSTENOŠANAS REGULA (ES) Nr. 839/2014
   (2014. gada 31. jūlijs),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Горнооряховски суджук (Gornooryahovski Sudzhuk) (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Bulgārijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Горнооряховски суджук (Gornooryahovski Sudzhuk), kas reģistrēta saskaņā ar Komisijas Īstenošanas regulu (ES) Nr. 1370/2011 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Горнооряховски суджук (Gornooryahovski Sudzhuk) (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 31. jūlijā

            Komisijas

            un tās priekšsēdētāja vārdā –

            Komisijas loceklis

         Ferdinando NELLI FEROCI

      (1)  OV L 343, 14.12.2012., 1. lpp.

      (2)  Komisijas 2011. gada 21. decembra Īstenošanas regula (ES) Nr. 1370/2011 par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Горнооряховски суджук (Gornooryahovski sudzhuk) (AĢIN))(OV L 341, 22.12.2011., 39. lpp.).

      (3)  OV C 75, 14.3.2014.,9. lpp.


title: Komisijas Īstenošanas regula (ES) Nr. 983/2014 ( 2014. gada 18. septembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               19.9.2014

               LV

               Eiropas Savienības Oficiālais Vēstnesis

               L 277/1

         KOMISIJAS ĪSTENOŠANAS REGULA (ES) Nr. 983/2014
   (2014. gada 18. septembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. septembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MK

                  52,3

                  TR

                  84,0

                  XS

                  82,8

                  ZZ

                  73,0

                  0707 00 05

                  MK

                  34,4

                  TR

                  107,9

                  ZZ

                  71,2

                  0709 93 10

                  TR

                  120,2

                  ZZ

                  120,2

                  0805 50 10

                  AR

                  136,1

                  CL

                  173,6

                  IL

                  155,5

                  UY

                  112,2

                  ZA

                  140,8

                  ZZ

                  143,6

                  0806 10 10

                  AR

                  128,7

                  BR

                  172,3

                  EG

                  160,1

                  MK

                  33,9

                  TR

                  115,2

                  ZZ

                  122,0

                  0808 10 80

                  AR

                  262,7

                  BA

                  49,3

                  BR

                  65,7

                  CL

                  146,3

                  NZ

                  124,8

                  US

                  129,4

                  ZA

                  125,8

                  ZZ

                  129,1

                  0808 30 90

                  AR

                  217,1

                  CL

                  231,7

                  CN

                  109,8

                  TR

                  123,9

                  ZZ

                  170,6

                  0809 30

                  TR

                  126,8

                  ZZ

                  126,8

                  0809 40 05

                  MK

                  20,2

                  ZZ

                  20,2

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/415 (2016. gada 21. marts), ar kuru atsauc divu ražotāju eksportētāju saistību pieņemšanu un atceļ Lēmumu 2008/577/EK, ar ko pieņem saistības, kas piedāvātas attiecībā uz Krievijas izcelsmes amonija nitrāta importa antidempinga procedūru

text:
               22.3.2016

               LV

               Eiropas Savienības Oficiālais Vēstnesis

               L 75/10

         KOMISIJAS ĪSTENOŠANAS REGULA (ES) 2016/415
   (2016. gada 21. marts),
   ar kuru atsauc divu ražotāju eksportētāju saistību pieņemšanu un atceļ Lēmumu 2008/577/EK, ar ko pieņem saistības, kas piedāvātas attiecībā uz Krievijas izcelsmes amonija nitrāta importa antidempinga procedūru
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (turpmāk “pamatregula”), un jo īpaši tās 8. pantu,
   informējot dalībvalstis,
   tā kā:
   A.   SPĒKĀ ESOŠIE PASĀKUMI

               (1)

               Padome ar Regulu (EK) Nr. 2022/95 (2) piemēroja galīgo antidempinga maksājumu Krievijas izcelsmes amonija nitrāta importam. Pēc termiņbeigu un starpposma pārskatīšanas Padome ar Regulu (EK) Nr. 658/2002 (3) piemēroja galīgo antidempinga maksājumu Krievijas izcelsmes amonija nitrāta importam. Pēc vēl vienas termiņbeigu un starpposma pārskatīšanas Padome ar Regulu (EK) Nr. 661/2008 (4) piemēroja galīgo antidempinga maksājumu Krievijas izcelsmes amonija nitrāta importam. Pēc vēl vienas termiņbeigu pārskatīšanas Komisija ar Īstenošanas regulu (ES) Nr. 999/2014 (5) piemēroja galīgo antidempinga maksājumu Krievijas izcelsmes amonija nitrāta importam.

               (2)

               Komisija ar Lēmumu 2008/577/EK (6) (turpmāk “lēmums”) pieņēma cenu saistības (turpmāk “saistības”) cita starpā no Krievijas ražotājiem AS Acron un AS Dorogobuzh (turpmāk kopā “Acron”), kuri ir Acron pārvaldītājsabiedrības uzņēmumi, attiecībā uz šo uzņēmumu ražotā un pirmajam neatkarīgajam pircējam Savienībā pārdotā amonija nitrāta importu.

               (3)

               Komisija ar to pašu lēmumu pieņēma arī saistības no Ukrainas atklātās akciju sabiedrības Azot Cherkassy. Ukrainas izcelsmes amonija nitrāta importam piemērojamie pasākumi beidzās 2012. gada 17. jūnijā (7), tādējādi tajā pašā dienā beidzās arī attiecīgās saistības.

               (4)

               Komisija ar to pašu lēmumu pieņēma arī saistības no EuroChem grupas. Saistību neiespējamības dēļ Komisija ar Lēmumu 2012/629/ES (8) atsauca savu piekrišanu pieņemt Eurochem grupas piedāvātās saistības.

               (5)

               No Acron pieņemtās cenu saistības balstās uz šādiem trim elementiem: 1) minimālo cenu indeksācija atbilstīgi starptautiskām publiskām etaloncenām, 2) daudzuma ierobežojums un 3) apņemšanās nepārdot ražojumus, uz ko attiecas saistības, tiem pašiem pircējiem Eiropas Savienībā, kuriem tā pārdod citus ražojumus, izņemot konkrētus citus ražojumus, attiecībā uz ko Acron apņēmās ievērot konkrētus cenu režīmus.

               (6)

               Lēmuma 2008/577/EK 14. apsvērumā minēts, ka cenu saistību pieņemšanas brīdī Acron pārdošanas struktūra bija tāda, ka Komisija uzskatīja saistību apiešanas risku par ierobežotu.

         B.   APSTĀKĻU IZMAIŅAS

         Acron darījumu attiecības

               (7)

               2012. gada maijā Acron informēja Komisiju par nodomu iegūt daļas kādā ķīmisko produktu ražotnē Savienībā. 2012. gada augustā Acron informēja Komisiju par izmaiņām tās korporatīvajā struktūrā, proti, ka tas ir ieguvis mazākuma akcijas šādā ķīmisko produktu ražotnē Savienībā, un norādīja, ka minētās korporatīvās struktūras izmaiņas nav ietekmējušas saistību īstenošanu. Pēc Acron iesniegto pierādījumu izvērtēšanas Komisija sākotnēji neuzskatīja, ka minētās korporatīvās struktūras izmaiņas ietekmē saistības. Tomēr Komisijas rīcībā pašlaik ir jauni pierādījumi, kas liecina, ka Acron, sākotnēji informējot Komisiju par izmaiņām tās struktūrā, ir iesniedzis nepilnīgu informāciju. Konkrētāk – Komisija netika informēta, ka minētais Savienības ražotājs ražo un pārdod ne tikai ķīmiskus produktus, bet arī mēslojumu, tostarp amonija nitrātu. Turklāt pierādījumi, kas pašlaik ir Komisijas rīcībā, arī liecina, ka pēc 2012. gada augusta paziņojuma Komisijai Acron akciju pakete palielinājusies vēl vairāk.

      Sākotnējais izvērtējums

               (8)

               Komisija izanalizēja tās rīcībā esošo pierādījumu ietekmi un uzskatīja, ka pastāv liels šķērskompensācijas risks. Ja mēslojuma ražošanas un pārdošanas uzņēmums Savienībā, kurā Acron ir ieguvis akcijas, pārdod dažus ražojumus tiem pašiem pircējiem, kam pārdod Acron, tad šādu darījumu cenas var noteikt tā, lai kompensētu minimālo importa cenu, uz kuru attiecas saistības. Tomēr ar uzraudzību šādu kompensēšanu nevarētu konstatēt, jo cenu struktūra lielākajai daļai ražojumu, ko ražo mēslojuma ražošanas un pārdošanas uzņēmumā, kurā Acron ir ieguvis akcijas, nav publiski pieejama. Tādējādi nav iespējams novērtēt, vai pircēju maksātās cenas atbilst ražojumu vērtībai, vai arī tiek piemērots iespējams rabats, lai kompensētu darījumus, uz ko attiecas saistības ievērot minimālo importa cenu. Citiem vārdiem sakot, saistību uzraudzība kļūtu neiespējama.

               (9)

               Komisija attiecīgi informēja Acron un paziņoja, ka, ņemot vērā apstākļus, kas minēti 7. un 8. apsvērumā, Komisija uzskata, ka saistības būtu jāatsauc. Acron tika dota iespēja izteikt piezīmes.

         C.   RAKSTISKI IESNIEGTA INFORMĀCIJA UN UZKLAUSĪŠANA

               (10)

                  Acron rakstiski iesniedza apsvērumus, un tam tika dota iespēja tikt uzklausītam. Atbildot uz informācijas izpaušanas dokumentu, Acron atkārtoja argumentus, kurus tas jau pauda, kad tika sākotnēji informēts par saistību nesaderību ar faktu, ka tam pieder akcijas Savienības mēslojuma ražotnē. Uz minētajiem argumentiem ir atbildēts informācijas izpaušanas dokumentā un tiek atbildēts arī šajā regulā.

               (11)

               Vairākas personas rakstiski iesniedza Komisijai apsvērumus, atbalstot Acron nostāju (tomēr šīs personas nebija Komisijas informācijas izpaušanas dokumenta adresāti un tām netika prasīts iesniegt piezīmes). Šīs personas norādīja, ka tās nav iesaistītas šķērskompensācijas praksē ar Acron. Tomēr šādi apgalvojumi paši par sevi nemazina šķērskompensācijas risku. Komisijas parastā prakse jebkurā gadījumā ir nepieņemt cenu saistības, ja pastāv liels šķērskompensācijas risks, neraugoties uz to, vai šķērskompensācija patiešām ir notikusi.

               (12)

                  Acron apgalvoja, ka ir rīkojies godprātīgi, kad saskaņā ar saistītas personas definīciju un saistību 5.14. noteikumu informējis Komisiju par dažām izmaiņām savā korporatīvajā struktūrā.

               (13)

               Turklāt Acron apgalvoja, ka būtu uzskatāms par finanšu ieguldītāju minētajā Savienības uzņēmumā un ka Acron piederošā akciju pakete tam piešķir tikai ierobežotas likumīgas tiesības lēmumu pieņemšanas procesā, tādējādi neparedzot Acron kontroli pār šo Savienības uzņēmumu Savienības konkurences tiesību nozīmē.

               (14)

                  Acron uzsvēra, ka Savienības tiesību akti un valsts konkurences tiesību akti liedz apmainīties ar sensitīvu komercinformāciju vai saskaņot pārdošanu ar saviem konkurentiem Savienībā vai citur, kas būtu nepieciešams šķērskompensācijas gadījumā.

               (15)

               Komisija uzskata, ka Acron argumenti būtu jānoraida šādu iemeslu dēļ.

               (16)

               Pirmkārt, saistības, ko piedāvā Acron, ietver saistītās personas definīciju. Kā noteikts saistību 1. noteikumā, ja uzņēmumam pieder 5 % vai vairāk akciju citā uzņēmumā, tas ir pietiekams pamats, lai to uzskatītu par saistīto personu; tas ir kritērijs, kas būtu jāņem vērā, izvērtējot saistību uzraudzības un izpildes iespējamību;

               (17)

               Turklāt Komisija atkārtoti norāda uz šķērskompensācijas problēmām, kas minētas 8. apsvērumā. Tāpat nevar izslēgt, ka dažas kotētās cenas (kas ir saistību cenu indeksācijas mehānisma pamatā) varētu ietekmēt Savienībā esošā saistītā ražotāja veiktā pārdošana.

               (18)

               Pats Acron pieļāva, ka akciju turēšana Savienības ražotnē rada pieņēmumu par šķērskompensācijas riska esību, ko gan iespējams atspēkot. Apsvērumi, kas balstīti uz valstu vai Savienības konkurences tiesību aktiem, par to, ka šāda rīcība teorētiski nebūtu Acron interesēs, nav svarīgi, novērtējot saistību uzraudzības un izpildes iespējamību. Šādi apsvērumi paši par sevi nemazina šķērskompensācijas risku.

               (19)

                  Acron apgalvoja, ka šķērskompensācija nav ne tā komerciālajās interesēs, ne arī saistītā Savienības ražotāja komerciālajās interesēs. Šis apgalvojums pats par sevi nemazina šķērskompensācijas risku, jo īpaši tādēļ, ka komerciālo interešu jēdzienu nevar izvērtēt abstrakti. Turklāt saskaņā ar Komisijas novērtējumu nevar izslēgt šķērskompensācijas stimulus, jo gan saistītais Savienības ražotājs, gan Acron Savienībā, iespējams, tiem pašiem pircējiem bez amonija nitrāta pārdod arī citus ražojumus. Konstatēt šādu pārdošanu Savienībā būtu neiespējami. Attiecībā uz to jāvērš uzmanība uz Acron un saistītā Savienības ražotāja uzņēmumu grupu sarežģīto struktūru. Tādējādi pastāv augsts šķērskompensācijas risks ar amonija nitrāta vai citu ražojumu pārdošanu tiem pašiem pircējiem.

               (20)

               Otrkārt, uz ražotāju, kas darbojas Savienībā, nevar attiecināt uzraudzību tādēļ, ka tas nevar būt puse saistībās, jo saskaņā ar pamatregulas 8. pantu saistības var piedāvāt tikai eksportētāji.

               (21)

               Treškārt, pat tad, ja Savienības ražotājs varētu būt puse saistībās, kas tā nav, šādu saistību uzraudzība nebūtu iespējama, kā minēts iepriekš 8. un 19. apsvērumā.

               (22)

               Tāpēc, ņemot vērā pierādījumus, kas ir Komisijas rīcībā, Komisija secināja, ka pēc izmaiņām Acron korporatīvajā struktūrā pastāv liels šķērskompensācijas risks un no Acron pieņemtās saistības kļūst neiespējamas, un tādēļ tās būtu jāatsauc.

               (23)

               Visbeidzot, Acron ierosināja saistībās piemērot papildu uzraudzības mehānismu. Proti, tas piedāvāja regulāri sniegt Komisijai revidētu pārskatu par naudas plūsmu starp abām uzņēmumu grupām. Tomēr šis jaunais mehānisms padarītu saistību uzraudzību vēl sarežģītāku un apgrūtinošāku un nemazinātu konstatētos šķērskompensācijas riskus un problēmas.

               (24)

               Neviens no Acron iesniegtajiem argumentiem nav tāds, kas mainītu Komisijas vērtējumu, ka uzraudzība ir kļuvusi neiespējama.

         D.   LĒMUMA 2008/577/EK ATCELŠANA

               (25)

               Tādējādi saskaņā ar pamatregulas 8. panta 9. punktu un saskaņā ar attiecīgajiem saistību noteikumiem, kas ļauj Komisijai vienpusēji atsaukt piekrišanu saistībām, Komisija secināja, ka piekrišana Acron piedāvātajām saistībām būtu jāatsauc un būtu jāatceļ Komisijas Lēmums 2008/577/EK. Tādējādi galīgais antidempinga maksājums, kas noteikts ar Komisijas Īstenošanas regulu (ES) Nr. 999/2014, būtu jāpiemēro Acron ražotā attiecīgā ražojuma importam (Taric papildu kods A532),

         IR PIEŅĒMUSI ŠO REGULU.
   1. pants
   Ar šo tiek atsaukta saistību pieņemšana attiecībā uz Acron pārvaldītājas sabiedrības uzņēmumiem AS Acron, Veliky Novgorod, Krievija, un AS Dorogobuzh, Dorogobuzh, Krievija, attiecībā uz šo uzņēmumu ražotā un pirmajam neatkarīgajam pircējam Savienībā pārdotā amonija nitrāta importu (Taric papildu kods A532).
   2. pants
   Ar šo atceļ Lēmumu 2008/577/EK.
   3. pants
   Šī regula stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 21. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  OV L 198, 23.8.1995., 1. lpp.

      (3)  OV L 102, 18.4.2002., 1. lpp.

      (4)  OV L 185, 12.7.2008., 1. lpp.

      (5)  OV L 280, 24.9.2014., 19. lpp.

      (6)  OV L 185, 12.7.2008., 43. lpp.

      (7)  OV C 171, 16.6.2012., 25. lpp.

      (8)  OV L 277, 11.10.2012., 8. lpp.